CELEX: 62015TN0381
Language: fi
Date: 2015-07-14 00:00:00
Title: Asia T-381/15: Kanne 14.7.2015 – IMG v. komissio

12.10.2015   
            
            
               FI
            
            
               Euroopan unionin virallinen lehti
            
            
               C 337/20
            
         Kanne 14.7.2015 – IMG v. komissio
   (Asia T-381/15)
   (2015/C 337/22)
   Oikeudenkäyntikieli: ranska
   
      Asianosaiset
   
   
      Kantaja: International Management Group (IMG) (Bryssel, Belgia) (edustajat: asianajajat L. Levi ja A. Tymen)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 8.5.2015 tehdyn komission päätöksen ryhtyä vahvistettuihin tilintarkastus- ja valvontatoimiin, antaa komission tulojen ja menojen hyväksyjien ja toimeenpanovirastojen käyttöön tarkoitetusta ennakkovaroitusjärjestelmästä 13.11.2014 annetun päätöksen mukainen todentamisilmoitus ja evätä IMG:ltä varainhoitoasetuksessa tarkoitetun kansainvälisen järjestön asema
            
         
               —
            
            
               velvoittamaan vastaajan korvaamaan aineellisen ja aineettoman vahingon
            
         
               —
            
            
               velvoittamaan vastaajan korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahdeksaan kanneperusteeseen, jotka koskevat riidanalaisen päätöksen eri osatekijöitä.
   
               —
            
            
               Kanneperusteet, jotka koskevat riidanalaista päätöstä kokonaisuudessaan:
               
                           1.
                        
                        
                           Ensimmäinen kanneperuste, joka koskee perusoikeuskirjan 41 artiklan rikkomista ja kuulluksi tulemista koskevan oikeuden loukkaamista.
                        
                     
                           2.
                        
                        
                           Toinen kanneperuste, joka koskee suhteellisuusperiaatteen loukkaamista.
                        
                     
         
               —
            
            
               Kanneperusteet, jotka koskevat päätöstä evätä kantajalta varainhoitoasetuksessa tarkoitettu kansainvälisen järjestön asema:
               
                           3.
                        
                        
                           Kolmas kanneperuste, joka koskee asetuksen (EU, EURATOM) N:o 996/2012 (1) ja delegoidun asetuksen (EU) N:o 1268/2012 (2) rikkomista sekä ilmeistä arviointivirhettä, koska komissio katsoi, ettei kantaja enää täyttänyt edellä mainituissa asetuksissa kansainväliselle järjestölle asetettuja vaatimuksia.
                        
                     
                           4.
                        
                        
                           Neljäs kanneperuste, joka koskee perusteluvelvollisuuden loukkaamista.
                        
                     
                           5.
                        
                        
                           Viides kanneperuste, joka koskee oikeusvarmuuden periaatteen loukkaamista, koska komissio ei ole selittänyt, miksi se katsoo, ettei kantaja enää täyttänyt kansainväliseksi järjestöksi luokittelemiselle asetettuja edellytyksiä, eikä myöskään ole esittänyt selvitystä siitä huomattavasta muutoksesta, jonka se teki varainhoitoasetuksen tulkinnassa ja soveltamisessa tilanteessa, joka (kantajaa koskevien) tosiseikkojen ja oikeudellisten seikkojen suhteen on pysynyt muuttumattomana.
                        
                     
                           6.
                        
                        
                           Kuudes kanneperuste, joka koskee luottamuksensuojan loukkaamista, koska kantajalta evättiin kansainvälisen järjestön asema yhtäkkisesti ja ilman siirtymäkautta.
                        
                     
         
               —
            
            
               Kanneperusteet, jotka koskevat päätöstä ilmoituksen antamisesta ennakkovaroitusjärjestelmässä:
               
                           7.
                        
                        
                           Seitsemäs kanneperuste, joka koskee päätöksen 2014/792/EU (3) lainvastaisuutta, koska sen antamiselle ei ollut oikeudellista perustaa.
                        
                     
                           8.
                        
                        
                           Kahdeksas kanneperuste, joka esitetään toissijaisesti ja joka koskee perusoikeuskirjan 41 artiklan rikkomista ja kuulluksi tulemista koskevan oikeuden loukkaamista sekä ilmeistä arviointivirhettä.
                        
                     
         
      (1)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL L 298, s. 1).
   
      (2)  Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettu komission delegoitu asetus (EU) N:o 1268/2012 (EUVL L 362, s. 1).
   
      (3)  Komission tulojen ja menojen hyväksyjien ja toimeenpanovirastojen käyttöön tarkoitetusta ennakkovaroitusjärjestelmästä 13.11.2014 annettu komission päätös (EUVL L 329, s. 68).